**Farské oznamy**

**Osemnásta nedeľa v cezročnom období C - (31. 7. 2022)**

|  |  |  |
| --- | --- | --- |
| Pondelok | Sv. Alfonza Máriu de Liguori, biskupa a učiteľa Cirkvi | 18.00 |
| Utorok |  | 7.00 |
| Streda | O sv. Jozefovi | 18.00 |
| Štvrtok | Sv. Jána Máriu Vianneya, kňaza – celodenná adorácia | 7.00 |
| Piatok | O Najsvätejšom Srdci Ježišovom – prvý piatok | 18.00 |
| Sobota | Premenenie Pána, sviatok – Prvá sobota | 7.00 a 18.00 Oblazov |
| Nedeľa | Devätnásta nedeľa v cezročnom období | 8.00 a 10.30 |

Chcem vás srdečne pozvať na púť do Krakova k Božiemu milosrdenstvu, ktorá by sa uskutočnila 13.8. Putovali by sme spoločne i s farnosťou Veľké Rovné s tým, žeby každá farnosť mala svoj 49 miestny autobus, ak sa nás toľko prihlási. Ak nie, tak by sme sa spojili, každá farnosť by mala polovicu miest. Bol by som veľmi rád, kebyže môžeme spoločne stráviť tento čas seniori, otcovia a mamy s deťmi, mládež. Ak máte záujem, prosím, aby ste sa prihlásili v sakristii do budúcej nedele. Cena je 25eur na osobu a je v nej i poistenie. Predpokladaný odchod je o 6.00 a príchod o 20.00 hod.

Tento týždeň máme prvý piatok v mesiaci. Pozývam vás ku sv. spovedi. Spovedám každý deň pol hodinu pred sv. omšou a v stredu od 17.00 hod. a zároveň bude vystavený Pán Ježiš v Oltárnej sviatosti k verejnej úcte a poklone a v piatok budem spovedať od 16.00hod. Sv. spoveď ukončím v piatok o 17.50 a pomodlíme sa pobožnosť k Božskému srdcu. Môžete si nahlásiť chorých ku sv. spovedi a ja sa s nimi dohodnem po tel. kontakte kedy ich prídem navštíviť.

Vo štvrtok by sme mali celodennú adoráciu od 7.30 do 16.00hod. za obnovu viery v našich rodinách a za nové duchovné povolania. Chcem vás na ňu srdečne pozvať, aj deti a mládež, ktorá je teraz doma. Prosím, aby ste sa zapísali v sakristii.

V piatok O 16.00 hod. pozývam deti na faru sa trošku zahrať a pomodliť sa a potom ísť spoločne na sv. omšu.

V sobotu o 19.30 hod. pozývam mládež a birmovancov na pozretie si druhej časti filmu o sv. Františkovi.

V utorok môžeme získať plnomocné odpustky tzv.Porciunkuly.

Na budúcu nedeľu budeme mať zbierku pre potreby našej farnosti.

Dnes je kostol otvorený do 18.00 hod. Pozývam vás navštíviť Pána Ježiša, keď sa pôjdete pomodliť za vašich príbuzných na cintoríne.

Chcem sa poďakovať za vaše modlitby, finančnú podporu, za upratovanie, výzdobu nášho chrámu i za každý druh pomoci a na budúci týždeň prosím o upratovanie skupinu č. 3. Želám vám peknú nedeľu.